מקולי קאלקין

מקוֹלִי קאלקין (באנגלית: Macaulay Culkin;‏ ב-26 באוגוסט 1980) הוא שחקן קולנוע אמריקאי. התפרסם בשנות ה-90 המוקדמות, והפך לאחד השחקנים הצעירים המפורסמים ביותר בהוליווד. נולד בשם מקוֹלִי קרסון קאלקין בספרד, בנם של השחקן כריסטופר "קיט" קאלקין ושל פטריסיה ברנטאפ; דודתו היא השחקנית בוני בדליה. למקולי שישה אחים ואחיות: כריסטיאן, קיראן, רורי, שיין, דקוטה וקווין קאלקין. בראשית חייו התגוררה המשפחה בדירה קטנה; אימו עבדה כמרכזנית ואילו אביו עבד בכנסייה הקתולית המקומית. קאלקין גדל כקתולי ואף חונך בבתי ספר קתוליים, אך לאחר זמן עזבו הוריו את הדת והוציאו אותו מבית הספר הקתולי. כשהיה קאלקין בן 15, הוריו נפרדו ונאבקו על המשמורת שלו. אביו היה האמרגן שלו. ב-2008 נהרגה אחותו הגדולה דקוטה בתאונה. קאלקין התחיל את קריירת המשחק שלו בגיל 4 כשהשתתף בהצגות; הוא המשיך להופיע בהצגות, בתוכניות טלוויזיה ובסרטי קולנוע לאורך שנות ה-80. ב-1988 הוא הופיע לראשונה בקולנוע בסרט "Rocket Gibraltar". לאחר מכן, הוא הופיע בסרטים: "הדוד באק" ו"חיים בצל הסיוט". הוא התפרסם בזכות תפקידו הראשי כקווין מקאליסטר בשובר הקופות "שכחו אותי בבית" (1990). הוא גילם את הדמות של קווין גם בסרט ההמשך שיצא שנתיים לאחר מכן "שכחו אותי בבית 2", שזכה גם הוא להצלחה. הסרט "שכחו אותי בבית" הפך לסמל נפילת מסך הברזל בפולין, והוא משודר שם בכל חג מולד. קאלקין התיידד עם הזמר מייקל ג'קסון, והוא הופיע בקליפ שלו "Black or White". כמו כן כיכב קאלקין בתוכנית מצוירת שנקראה "Wish Kid" (בעברית: "כפפת המשאלות"). לאחר הצלחתו המסחררת בסרטי "שכחו אותי בבית", השתתף קאלקין בסרטים נוספים: "החברה שלי" לצד אנה קלמסקי ובסרט אנימציה "שר הסיפורים" עם כריסטופר לויד (מטרילוגיית "בחזרה לעתיד"), שהצלחתם הייתה סבירה, בעוד הסרטים "הבן הטוב" (עם אלייז'ה ווד), "סוגר חשבון עם אבא" ו"ריצ'י ריץ'" כשלו בקופות. על תפקידו ב"ריצ'י ריץ'" קיבל שכר של שמונה מיליון דולר, הסכום הגבוה ביותר אי פעם שקיבל שחקן-ילד בהוליווד. ב-1998 השתתף בקליפ של להקת סוניק יות' לשיר "Sunday". לאחר מספר שנים של הפסקה, חזר קאלקין לשחק בשנת 2000 במחזה "מאדאם מלוויל". ב-2003, הייתה לו הופעת אורח בסדרה "ויל וגרייס". באותה שנה חזר לשחק בקולנוע (לאחר שלא הופיע 9 שנים) בתפקיד ראשי בסרט "מפלצת מסיבות" על חייו של ג'יימס סט. ג'יימס. ב-2004 הופיע בסרט "גאולה!", שם גילם את רולנד, נער נכה שתלוי באחותו הילרי פיי (מנדי מור) עד שהפך לתלוי בחברתו קסנדרה. ב-2006 פרסם קאלקין רומן אוטוביוגרפי בשם "Junior". ב-2007 שיחק בסרט העצמאי "Sex and Breakfast". קאלקין נישא ב-1998 לשחקנית רייצ'ל מיינר כאשר שניהם היו בני 18. לאחר שנתיים הם נפרדו, וב-2002 הם התגרשו. במאי 2002 החל לנהל מערכת יחסים עם השחקנית מילה קוניס. ב-3 בינואר 2011 קוניס אישרה כי הם נפרדו לאחר כשמונה שנות זוגיות. החל מ-2013 מתגורר בפריז. החל מאוקטובר 2017, קאלקין נמצא במערכת יחסים עם ברנדה סונג, אותה הכיר על סט צילומי סרט חדש בכיכובם. באפריל 2021 נולד לזוג בן, ובינואר 2022 הם התארסו. ב-2004 קאלקין נעצר, נכלא לזמן קצר והועמד לדין לאחר שנתפס מחזיק מריחואנה במשפט, טען קאלקין שהוא חף מפשע, אך מאוחר יותר הודה והורשע כחלק מעסקת טיעון. עונשו היה שנת מאסר על תנאי, טיפול גמילה מסמים וקנס של 540 דולר. בדצמבר 2018, קאלקין הכריז שישנה את שמו באופן חוקי ל"מקולי מקולי קאלקין קאלקין" לאחר שערך הצבעה דרך אתרו לבחירת שם אמצעי חדש, בו ניצח השם "מקולי קאלקין" כנגד ארבעה מתמודדים אחרים. כעבור מספר חודשים הוא אכן שינה את שמו. מקולי קאלקין, ברשת החברתית אקס (טוויטר) מקולי קאלקין, ברשת החברתית אינסטגרם מקולי קאלקין, ברשת החברתית Goodreads מקולי קאלקין, במסד הנתונים הקולנועיים IMDb (באנגלית) מקולי קאלקין, באתר AllMovie (באנגלית) מקולי קאלקין, באתר Rotten Tomatoes (באנגלית) מקולי קאלקין, באתר Box Office Mojo (באנגלית) מקולי קאלקין, באתר Metacritic (באנגלית) מקולי קאלקין, במסד הנתונים הקולנועיים KinoPoisk (ברוסית) מקולי קאלקין, באתר Last.fm (באנגלית) מקולי קאלקין, באתר AllMusic (באנגלית) מקולי קאלקין, באתר MusicBrainz (באנגלית) מקולי קאלקין, באתר Discogs (באנגלית) מקולי קאלקין, באתר Genius מקולי קאלקין, באתר TV.com לירון סיני, שכחו אותי בניינטיז, באתר ynet, 26 באוגוסט 2010 מיכל הניג, לאן נעלם מקולי קולקין?, באתר nrg‏, 12 בספטמבר 2010 דנה קסלר, שכחו אותי: מה קורה עם מקולי קאלקין?, באתר nrg‏, 17 באוגוסט 2012 קאלקין שינה באופן חוקי את שמו האמצעי ל"מקולי קאלקין" ב-2019. מקולי קאלקין הפך לאבא בגיל 40, באתר ‏מאקו‏, 12 באפריל 2021 מקולי קאלקין מאורס, באתר פנאי פלוס, ‏27 בינואר 2022 קלי ווין, Do You Know Macaulay Culkin's Middle Name? Because He's Changed It to Something Else Entirely, באתר ניוזוויק, 6 במאי 2020